नोटबंदी : RBI के पूर्व डिप्टी गवर्नर केसी चक्रवर्ती ने कहा- जो टैक्स नहीं देते, वे काला पैसा तकिए के नीचे नहीं रखते  
आरबीआई के पूर्व डिप्टी गवर्नर केसी चक्रवर्ती ने नोटबंदी की आलोचना की
बोले- नोट बैन करके आप कॉस्ट बढ़ा रहे हैं और आम आदमी के अधिकार छीन रहे हैं
बोले- नकदी की समस्या नहीं तो क्यों लागू की विदड्रॉल लिमिट
यह पूछे जाने पर कि क्या यह बेहतर तरीके से मैनेज हो सकता था, वह बोले- यदि आपका प्रवर्तन विभाग, आईटी, कमजोर है तो यह मैनेज नहीं हो सकता. यह प्रशासनिक मुद्दा है. क्या आपको लगता है कि इनकम टैक्स अधिकारियों को नहीं पता कि किसके पास काला पैसा है? अगले छह महीने बहुत ही अव्यवस्थित होंगे, वैसे यह इस पर निर्भर करेगा कि आप कितनी जल्दी नई करेंसी ले आते हैं. यदि नकदी की कोई समस्या ही नहीं है तो विदड्रॉल पर सीमा क्यों लगाई गई है. जब उनसे पूछा गया कि आपने कहा था कि यूपीए सरकार के शासनकाल में भी यह मसला उठा था लेकिन आपने इसे 'रिफ्यूज' कर दिया, तो उन्होंने कहा कि हां, हमें लगा कि यह नहीं किया जाना चाहिए और बस हमने इसे लागू नहीं किया.